Publication: Magyar Közlöny
Issue: MK-2000-30 (Year: 2000, Number: 30)
Era: 1990-2004
Section: 139 A 160/A—160/F. §-t az 1999. évi LXXV. törvény 46. §-a iktatta be.
Paragraph Index: 1165

161. §140 A vámhatóság által végzett utólagos ellenőrzés a vámfizetésre kötelezett szervezet vámellenőrzés alá eső külkereskedelmi tevékenységére irányuló teljes körű felülvizsgálat, amelynek célja annak megállapítása, hogy a vámfizetésre kötelezett, illetőleg az, akit a vámtörvény vagy egyéb jogszabály alapján a vámigazgatási eljárásban kötelezettségek terhelnek, azoknak eleget tett-e. Az utólagos ellenőrzés kiterjed különösen annak megállapítására, hogy a vámáru vámellenőrzés alá helyezése megtörtént-e, a vámérték kimunkálása, az áru tarifális besorolása, valamint a vámkedvezmények vagy vámmentességek igénybevétele jogszerű volt-e, és az ezek alkalmazásához előírt feltételeket betartotta-e a kedvezményezett, a vámterhek rendezése megtörtént-e. Az utólagos ellenőrzést a vámhatóság lefolytatja nemzetközi megállapodás alapján, a külföldi vámhatóság megkeresésére is.

Source: https://magyarkozlony.hu/hivatalos-lapok/d8fb63e1a3b61227bfcace6226a183c9b09c8e62/dokumentumok/18647c16514f04b85b8c6daa6760781a3f6cc132/letoltes